Vannspinat

Vannspinat (Ipomoea aquatica) er en plante i vindelfamilien.

Den er en ett- eller flerårig urt. Den tykke, hule stengelen blir 2–3 m lang og slår rot i leddknutene. Veksten er krypende på land, og i vann flyter planten. Bladformen varierer, og bladene kan være 3,5–17 cm lange og 0,9–8,5 cm brede. Bladstilken er 3–14 cm lang. Blomstene sitter 1–3 sammen. Krona er hvit, rosa eller lilla og 3,5–5 cm i diameter. Frukten er en rund eller eggformet kapsel som er ca. 1 cm i diameter. 

Vannspinat vokser på sumpige steder som grøfter, dammer og rismarker. Den tåler overhodet ikke frost. Planten har nå en kosmopolitisk utbredelse i varmt, fuktig klima, men den er usikkert hvor den egentlig kommer fra. Bladene og stengelen er mye brukt som grønnsak, spesielt i Sørøst-Asia.

Litteratur

Eksterne lenker 

 

Vindelfamilien
Grønnsaker